हालांकि बड़े लोगों का वारंट कुछ नहीं बिगाड़ पाते. पैसे के बल पर न्यायिक व्यवस्था में इतने रास्ते निकाल लिए जाते हैं कि बड़े से बड़ा आर्थिक अपराधी जेल जाने से बच जाता है. इसी कारण बड़े-बड़े आर्थिक अपराध करने के बावजूद सुब्रत राय सहारा का कभी कुछ नहीं बिगड़ा क्योंकि उनके दोस्त हर वो बड़ा आदमी है जो सत्ता और तंत्र का हिस्सा है. संभव है, वो इस बार भी गैर जमानती वारंट से बच जाएं और जेल न जाएं लेकिन सुप्रीम कोर्ट, सेबी और प्रवर्तन निदेशालय की तिकड़ी ने जो घेरेबंदी सहारा समूह की कर दी है, उससे बच निकलना सुब्रत राय के लिए मुश्किल दिख रहा है. सेबी वाले आर्डर के बाद कुछ और नियामक संस्थाएं और एजेंसियां नए मोर्चों पर सक्रिय हो चुकी हैं. ये संस्थाएं व एजेंसियां किस 'मिशन' में जुटी हैं, क्या तलाश रही हैं, यह कहानी अगली किश्त में.